**NAVODILA ZA DELO NA DOMU 1. R**

Pozdravljeni učenci in starši.

Pošiljamo vam navodila za delo doma. Naloge rešite v delovnih zvezkih in zvezkih. Vse to bomo pregledali in preverili, ko bomo spet v šoli.

* Uporabljajte portal Lilibi.si, kjer se lahko prijavite ali brezplačno registrirate: [www.Lilibi.si](https://rokus-klett.us8.list-manage.com/track/click?u=5df0c03e7c91b7cd9f1d96f6f&id=f6e198874f&e=e171db7209)
* Dodatne in zanimive vaje na spletu: <https://interaktivne>[-vaje.si/](https://interaktivne-vaje.si/)
* Spletna povezava za gradiva, ki so na voljo na spletni strani šole pod šolsko knjižnico: <http://branjejekul.weebly.com/>

Učiteljice si želimo, da ostanete zdravi in da se kmalu spet vidimo.

Lepo vas pozdravljamo, učiteljice prvih razredov.

**1. TEDEN: 16. – 20. 3. 2020**

SLOVENŠČINA

* **Narek**

V zvezek **piki** napiši naslov NAREK. Zapiši črke, besede in povedi, ki ti jih bodo narekovali odrasli. Piši čez 2 vrstici. Med vrsticami delaj presledek. Pazi na natančnost in pravilen zapis črk.

*Odrasli glasno, počasi in razločno narekujte spodnji narek:*

M O V E J K A L

JA TI NE KO

AVTO MAK KAMEN

KOLO JE NOVO.

JAN IN KAJA IMATA LETALO.

* **Berem sličice**

Odpri delovni zvezek za slovenščino stran 27 in reši nalogo *(eden od staršev naj ti pod sličicami prebere navodila za reševanje naloge).*

* **Branje in zapis**

Naredite kartončke s črkami, ki smo jih že spoznali, za vsako črko po dva kartončka. Iz črk sestavi besede in jih zapiši v zvezek **piki** (od 5 do 10 besed).

Učenci, ki poznate tudi ostale črke, iz besed tvorite 5 povedi in jih zapišite.

* **Lojze Kovačič: Pst, volk je v sobi**

Na **portalu lilibi.si** pod zavihkom E-gradivo/učbeniki Lili in Bine/ Berilo/str. 76,77 poiščite zgodbo PST, VOLK JE V SOBI. Zgodbo naj ti starši glasno preberejo. V okvirčku spodaj so vprašanja, na katera poskusi odgovoriti. Zgodba je zapisana z veliki tiskanimi črkami. Boljši bralci lahko vadite branje.

* **Poslušam in rišem**

Delovni zvezek za slovenščino, str. 29.

Pripravi rdečo, rumeno, rjavo in zeleno barvico. Ogledaj si znake in jih poimenuj. Starši naj ti preberejo navodila, ki so v okvirju. Kaj si narisal?

MATEMATIKA

* **Seštevanje in odštevanje do 10**

V zvezek medved zapiši in izračunaj 5 računov seštevanja (+) in 5 računov odštevanja (-). Pri tem pazi na natančnost: vsaka številka in vsak znak je v svojem kvadratku. Med kupčki naj bodo 3 kvadratki prazni.

* **Predhodnik, naslednik**

Iz lego kock *(če jih nimaš, lahko uporabiš kakršnekoli kocke)* sestavi stolpiče kock od 1 do 10.

Reši naloge v delovnem zvezku za matematiko stran 56, 57.

* **Računam do 10**

Reši naloge v delovnem zvezku stran 60.

SPOZNAVANJE OKOLJA

* **Značilnosti pomladi**

Na sprehodu opazuj naravo: iglasta drevesa, listnata drevesa, živali, (morda opaziš tudi sadno drevo).

Od blizu si oglej vejico listnatega drevesa ali grmička. Kaj opaziš?

V zvezek **srnica** nariši, kar si opazoval.

ŠPORT

Vsak dan pojdi na sprehod. V naravi pokaži svojim družinskim članom gimnastične vaje, ki jih delamo pri športu (za vrat, roke, noge, trup). Poišči storže in jih meči v nek cilj tako, kot smo se učili v šoli.

Lahko si sam narediš poligon iz naravnih materialov (suhe veje), na katerem ob teku skačeš čez ovire, se splaziš pod oviro…

LIKOVNA UMETNOST

* **Risanje in slikanje na temo POMLAD**

S poljubnimi risarskimi ali slikarskimi materiali (barvice, flomastri, vodenke, barvni papir, odpadni material,…) izdelaj likovni izdelek, ki te spominja na pomlad (rože, metulj, pomladno drevo, …). Prinesi ga v šolo, ko se spet vidimo.

GLASBENA UMETNOST

* **Družinski koncert**

Svojim domačim zapoj pesmice, ki smo se jih učili v šoli. Vse pesmice so v zvezku **ptiček**, poiščeš jih lahko pa tudi na spletnem brezplačnem portalu **lilibi.si**, pod zavihki: šolska ulica 1-2 /glasbena umetnost/pesmice1

* **Pesmica Mali zvonček**

Poslušaj posnetek pesmice Mali zvonček na spletnem brezplačnem portalu **www.Lilibi.si,** pod zavihkom šolska ulica 1-2 /glasbena umetnost/pesmice1

Pesmico večkrat poslušaj in se jo nauči na pamet. Ko se pesmico naučiš, jo poskusi prikazati še gibalno *(pri tem naj ti pomaga nekdo od staršev).*